# Cesarski pingvin

### Iz Wikipedije, proste enciklopedije

| Da bo članek zadostoval merilom kakovosti, ga bo treba urediti. O tem se lahko pogovorite na pogovorni strani članka. Pomagajte si tudi s Slogovnim priročnikom.

Cesarski pingvin
Ohranitveno stanje taksona
manj ogrožen
Znanstvena klasifikacija

Kraljestvo: | Animalia (živali)
Deblo: | Chordata (strunarji)
Razred: | Aves (ptiči)
Red: | Sphenisciformes (pingvini)
Družina: | Spheniscidae (pingvini)
Rod: | Aptenodytes
Vrsta: | A. forsteri

Znanstveno ime
Aptenodytes forsteri Gray, 1844

Cesarski pingvin (znanstveno ime Aptenodytes forsteri) je največji med pingvini, odrasla žival tudi nima naravnih sovražnikov. Le mladički so v nevarnosti, da jih napade roparski južni veleviharnik. Druge vrste pingvinov pa nimajo take sreče: pogosto so plen morskih leopardov in ork, mladički pa imajo še več plenilcev. Ogroža jih tudi onesnaževanje in podnebne spremembe.
Ob besedi 'žilav' morda pomislimo na morske pse, grizlije ali poklicne rokoborce, skoraj zagotovo pa ne na pingvine. Čeprav na prvi pogled morda ni videti, so samci cesarskega pingvina tako žilavi, da se lahko spopadejo z izjemno hladno antarktično zimo in preživijo. In to brez hrane, saj morajo valiti jajca. Marca, ko se druge živali odpravijo proti severu, da bi se izognile antarktični zimi, se cesarski pingvini selijo na jug.Pozimi Antarktiko obdajajo velikanske gmote morskega ledu, ki lebdi na oceanu najjužnejšega dela zemlje. Kljub ledenemu mrazu si cesarski pingvini prav ta kraj izberejo za parjenje in valjenje. Vse druge živali, celo drugi pingvini, odidejo, še preden se antarktična zima prav začne. Edina živa bitja, ki ostanejo, so cesarski pingvini in ljudje, ki jih opazujejo.
V koloniji si v času parjenja vsak samec in samica najde svojega partnerja. Po dvorjenju in paritvi samica izleže eno jajce in ga zaupa svojemu samcu. Gnezdenje v tem pustem, z ledom prekritem svetu ni težavno, saj cesarski pingvini ne spletajo gnezd. Samec položi pol kilograma težko jajce na nart. Prekrije ga z valilno gubo. To je kožna guba, ki ni poraščena s perjem. Samec cesarskega pingvina varuje jajce oba meseca hladne antarktične zime, od maja do junija.V zavetju očetovega toplega telesa je jajce varno pred ostrim mrazom zunanjega sveta. Samica pa se medtem odpravi hranit v morje. Vrne se čez približno dva meseca, tik preden se mladič izvali.
Hladno antarktično vreme in vetrove lahko samci cesarskega pingvina preživijo, človek pa ne. Perje, maščoba in drugi načini prilagoditve navadno ohranijo odrasle pingvine pri življenju. Znanstveniki, ki jih obiskujejo, pa morajo imeti na sebi deset kilogramov obleke, da jih ne zebe. »Ko človek gleda pingvine, se zdi vse tako preprosto,« pravi Gerald Kooyman, biolog, ki je opravil že prek 30 raziskovalnih izletov na Antarktiko. »Ko jih nekaj časa opazujemo, kar pozabimo, kako neverjetni so, vsaj dokler se vreme ne spremeni in veter zareže do kosti.« Ob izredno nizkih temperaturah in bičanju vetra cesarski pingvini vzdržujejo prijetno toploto, tako da se stisnejo v gruče. Gručo oblikuje več sto ali celo tisoč samcev, ki se stisnejo skupaj in se nato neprestano premikajo, tako da počasi krožijo od mrzlega obrobja do tople sredine, kjer ni vetra.
Neki znanstvenik je vso zimo opazoval te osupljive ptice. Pravi, da je prav presenetljivo videti 10.000 pingvinov v eni sami tihi gruči. Temperatura v njenem središču lahko doseže celo 25° C. Ko se skupina loči, lahko opazovalci, če stojijo dovolj blizu gruče, čutijo, vohajo in celo vidijo vročino, ki je kakor zid pare. Pingvini stojijo skupaj izredno tesno. Tako je tisti, ki pride iz sredine, zaradi pritiska ostalih ptic nekaj trenutkov kvadraste oblike.

## [uredi] Zunanje povezave

Wikimedijina Zbirka ponuja še več predstavnostnega gradiva o temi: Cesarski pingvin

- Fotografije cesarskega pingvina

## [uredi] Viri

- National geografic junior Slovenija

Vzpostavljeno iz »http://sl.wikipedia.org../../../c/e/s/Cesarski_pingvin.html«

Kategoriji: Neurejeni članki | Pingvini

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Български
- Català
- Česky
- Dansk
- Deutsch
- English
- Español
- Esperanto
- فارسی
- Français
- Íslenska
- Italiano
- עברית
- Lëtzebuergesch
- Lietuvių
- Magyar
- Nederlands
- 日本語
- ‪Norsk (bokmål)‬
- Polski
- Português
- Русский
- Simple English
- Suomi
- Svenska
- 中文